**LIETUVOS RESPUBLIKOS APLINKOS MINISTRAS**



**Į S A K Y M A S**

**DĖL APLINKOS MINISTRO 2002 M. GRUODŽIO 31 D. ĮSAKYMO NR. 699 „DĖL ATLIEKŲ DEGINIMO APLINKOSAUGINIŲ REIKALAVIMŲ PATVIRTINIMO“ PAKEITIMO**

2006 m. gruodžio 4 d. Nr. D1-564

Vilnius

Pakeičiu Atliekų deginimo aplinkosauginius reikalavimus, patvirtintus Lietuvos Respublikos aplinkos ministro 2002 m. gruodžio 31 d. įsakymu Nr. 699 „Dėl Atliekų deginimo aplinkosauginių reikalavimų patvirtinimo“ (Žin., 2003, Nr. ):

1. Papildau šiuo nauju 6.71 punktu:

„6.71. **kubinis metras normaliomis sąlygomis** (toliau – Nm3) – išmetamųjų dujų tūrio vienetas, perskaičiuotas sausoms dujoms, taikant šias standartines sąlygas: temperatūra – 273 K (0 °C), slėgis – 101,3 kPa (760 mmHg);“.

2. Išdėstau 10.2 punktą taip:

„10.2. deginimo arba bendro deginimo įrenginio atliekų deginimo nominalus galingumas, išreikštas MWth;“.

3. Papildau šiuo nauju 10.4 punktu:

„10.4. pareiga teikti metinę ataskaitą apie įrenginio veiklą, deginimo metodą, į orą ir vandenį išmetamų (išleidžiamų) teršalų monitoringą (duomenis lyginant su šiuose Reikalavimuose nustatytomis ribinėmis vertėmis).“.

4. Išdėstau 16 punktą taip:

„16. Deginimo įrenginys privalo būti eksploatuojamas taip, kad būtų pasiektas toks deginimo lygis, kad bendras organinės anglies kiekis pelenuose ir šlake būtų mažesnis kaip 3 *%* medžiagos sausosios dalies, arba uždegimo metu prarandama mažiau nei 5 *%* medžiagos sauso svorio. Prireikus taikomi atitinkami išankstinio atliekų apdorojimo būdai.“.

5. Papildau šiuo nauju 371 punktu:

„371. Skiesti nuotekas, kad būtų neviršytos šių Reikalavimų 4 priede nustatytos išmetamųjų teršalų ribinės vertės, draudžiama.“.

6. Išdėstau 45 punktą taip:

„45. Reikalavimai aplinkos monitoringo vykdymui nustatomi leidime. Regionų aplinkos apsaugos departamentai ne rečiau kaip kartą per metus privalo atlikti išmetamų teršalų į aplinką kontrolinius matavimus, atitinkančius šių Reikalavimų IX skyriuje nurodytas standartines sąlygas, siekiant nustatyti, ar neviršijamos teršalų ribinės vertės.“.

7. Papildau šiuo nauju 481 punktu:

„481. Išmetamųjų dujų sėdimo laikas, minimali temperatūra ir deguonies kiekis tikrinami mažiausiai vieną kartą po to, kai deginimo ar bendro deginimo įrenginys pradedamas eksploatuoti ir esant pačioms nepalankiausioms eksploatavimo sąlygoms.“.

8. Papildau šiuo nauju 52.3 punktu:

„52.3. atliekas deginant ar bendrai deginant esant deguonies pertekliui, regionų aplinkos apsaugos departamentai gali leisti naudoti kitokį nei nurodyta šių Reikalavimų 52.1 ir 52.2 punktuose deguonies kiekį, taikytiną matavimų rezultatams perskaičiuoti.“.

9. Išdėstau 54 punktą taip:

„54. Bendro deginimo atveju matavimų rezultatai perskaičiuojami taikant šių Reikalavimų 2 priede nurodytą standartinį deguonies kiekį.“.

10. Išdėstau 56.1 punktą taip:

„56.1. nė viena vidutinė paros vertė neviršija nė vienos šių Reikalavimų 5 priedo pirmoje dalyje arba 2 priede nustatytos išmetamųjų teršalų ribinės vertės, o 97 % paros vidutinių verčių per metus neviršija 5 priedo penktos dalies 5.1.1 punkte nustatytų verčių;“.

11. Išdėstau 57-58 punktus taip:

„57. Vidutinės pusės valandos vertės ir 10 minučių vidurkiai nustatomi pagal veiksminguoju eksploatacijos laiku (išskyrus paleidimo ir išjungimo laiką, jei atliekos nedeginamos) išmatuotas vertes prieš tai iš jų atėmus 3 priedo 3 punkte nurodytą patikimumo intervalo vertę. Paros vidutinės vertės nustatomos iš šių perskaičiuotų vidutinių verčių.

58. Nustatant patikimą vidutinę paros vertę matavimo sistemos sutrikimų ar taisymo atveju, negali būti atmestos daugiau kaip penkios bet kurios paros vidutinės pusės valandos vertės. Dėl minėtos priežasties per metus negali būti atmesta daugiau kaip dešimt vidutinių paros verčių.“.

12. Papildau šiuo nauju 621 punktu:

„621. Matavimų rezultatus operatorius privalo registruoti ir pateikti aplinkos apsaugos valstybinės kontrolės pareigūnams, jiems pareikalavus. Ataskaitos apie į aplinką išmetamus teršalus teikiamos vadovaujantis jų rengimą ir teikimą reglamentuojančiais teisės aktais.“.

13. Išdėstau 63 punktą taip:

„63. Jei atlikti matavimai rodo, kad viršytos šiuose Reikalavimuose nustatytos į aplinkos orą arba į vandenį išmetamų teršalų ribinės vertės, operatorius privalo nedelsdamas informuoti regiono aplinkos apsaugos departamentą, kurio kontroliuojamoje teritorijoje yra deginimo ar bendro deginimo įrenginys. Informavimo būdą regionų aplinkos apsaugos departamentai nustato leidimuose.“.

14. Papildau nurodytų reikalavimų 2 priedo 2 dalį 2.11 punktu:

„2.11. Nuolatinių matavimų vidutinės paros išmetamųjų teršalų ribinės vertės, matavimų periodiškumas ir kiti matavimų reikalavimai nustatomi pagal 28-31 punktų nuostatas. Vidutinės pusės valandos išmetamųjų teršalų ribinės vertės reikalingos tik apskaičiuojant vidutines paros vertes.“.

15. Išdėstau nurodytų reikalavimų 2 priedo 2 dalies 2.2 punktą taip:

„2.2. Cemento gamybos krosnims, bendrai deginančioms atliekas, taikomos šios bendrosios išmetamųjų teršalų ribinės vertės:

|  |  |
| --- | --- |
| **Teršalas** | **C** |
| Bendras dulkių kiekis | 30 mg/Nm3 |
| HC1 | 10 mg/Nm3 |
| HF | 1 mg/Nm3 |
| NOx esamiems įrenginiams | 800 mg/Nm3 |
| NOx naujiems įrenginiams\*\*\* | 500 mg/Nm3 |
| SO2 | 50 mg/Nm3 |
| BOA | 10 mg/Nm3 |
| Cd + T1 | 0,05 mg/Nm3 |
| Hg | 0,05 mg/Nm3 |
| Sb + As + Pb + Cr + Co + Cu + Mn + Ni + V | 0,5 mg/Nm3 |
| Dioksinai ir furanai | 0,1 ng/Nm3 |

\*\*\* Nustatant NOX ribines vertes, veikiančios ir turinčios nustatyta tvarka išduotą leidimą cemento gamybos krosnys, pradedančios bendrą atliekų deginimą po 2004 m. gruodžio 28 d., nepriskiriamos naujiems įrenginiams.“.

16. Išdėstau nurodytų reikalavimų 2 priedo 3 dalies pavadinimą taip:

„**3. Specialieji reikalavimai kurą deginantiems įrenginiams, bendrai deginantiems atliekas**“.

17. Išdėstau nurodytų reikalavimų 2 priedo 3 dalies 3.1 punktą taip:

„3.1. Vidutinės pusės valandos išmetamųjų teršalų ribinės vertės reikalingos tik apskaičiuojant vidutines paros vertes. Įrenginiams, deginantiems kietąjį kurą, taikomos šios vidutinės paros išmetamųjų teršalų ribinės vertės (CPROC išreikšta mg/Nm3; standartinis O2 kiekis – 6 %):

|  |  |  |  |  |
| --- | --- | --- | --- | --- |
| **Teršalai** | **< 50 MWth** | **Nuo 50 iki l00 MWth** | **Nuo 100 iki 300 MWth** | **> 300 MWth** |
| SO2  įprastinis atvejis |  | 850 | Nuo 850 iki 200 (tiesiogiai proporcingas mažėjimas didėjant galingumui nuo 100 iki 300 MWth) | 200 |
| vietinis kuras |  | arba nusierinimo laipsnis ≥ 90% | arba nusierinimo laipsnis ≥ 92% | arba nusierinimo laipsnis ≥ 95% |
| NOx |  | 400 | 300 | 200 |
| Dulkės | 50 | 50 | 30 | 30“. |

18. Išdėstau nurodytų reikalavimų 2 priedo 3 dalies 3.5 punktą taip:

„3.5. Įrenginiams, deginantiems biomasę (produktai, susidedantys iš bet kurios žemės ūkio arba miškininkystės sektoriaus augalinės kilmės medžiagos, taip pat atliekos, išvardytos šių Reikalavimų 4.1.1–4.1.5 punktuose), taikomos šios vidutinės paros išmetamųjų teršalų ribinės vertės (CPR0C išreikšta mg/Nm3; standartinis O2 kiekis – 6 %):

|  |  |  |  |  |
| --- | --- | --- | --- | --- |
| **Teršalai** | **< 50 MWth** | **Nuo 50 iki l00 MWth** | **Nuo 100 iki 300 MWth** | **> 300 MWth** |
| SO2 | \* | 200 | 200 | 200 |
| NOx | \* | 350 | 300 | 300 |
| Dulkės | 50 | 50 | 30 | 30 |

\* Kaip nustatyta Išmetamųjų teršalų iš kurą deginančių įrenginių normose, patvirtintose LR aplinkos ministro 2001 m. rugsėjo 28 d. įsakymu Nr. 486 (Žin., 2001, Nr. )“.

19. Išdėstau nurodytų reikalavimų 2 priedo 3 dalies 3.7 punktą taip:

„3.7. Įrenginiams, deginantiems skystąjį kurą, taikomos šios vidutinės paros išmetamųjų teršalų ribinės vertės (CPR0C išreikšta mg/Nm3; standartinis O2 kiekis – 3 %):

|  |  |  |  |  |
| --- | --- | --- | --- | --- |
| **Teršalai** | **< 50 MWth** | **Nuo 50 iki l00 MWth** | **Nuo 100 iki 300 MWth** | **> 300 MWth** |
| SO2 | \* | 850 | Nuo 850 iki 200 (tiesiogiai proporcingas mažėjimas didėjant galingumui nuo 100 iki 300 MWth) | 200 |
| NOx | \* | 400 | 300 | 200 |
| Dulkės | 50 | 50 | 30 | 30 |

\* Kaip nustatyta Išmetamųjų teršalų iš kurą deginančių įrenginių normose, patvirtintose LR aplinkos ministro 2001 m. rugsėjo 28 d. įsakymu Nr. 486 (Žin., 2001, Nr. )“.

20. Išdėstau nurodytų reikalavimų 2 priedo 3 dalies 3.8 punktą taip:

„3.8. Visiems šio priedo trečioje dalyje paminėtiems įrenginiams taikomos šios bendrosios išmetamųjų teršalų ribinės vertės:“.

21. Išdėstau nurodytų reikalavimų 2 priedo 4 dalies 4.1 punktą taip:

„4.1. Įrenginiams taikomos šios bendrosios išmetamųjų teršalų ribinės vertės:“.

22. Išdėstau nurodytų reikalavimų 3 priedo 3 punktą taip:

„3. Nustatant išmetamųjų teršalų paros ribinės vertės lygį, vieno matavimo rezultatas 95% patikimumo intervale neturi viršyti šių išmetamųjų teršalų ribinių verčių procentų:

|  |  |
| --- | --- |
| Anglies monoksidas | 10% |
| Sieros dioksidas | 20% |
| Azoto dioksidas | 20% |
| Bendras dulkių kiekis | 30% |
| Bendras organinės anglies kiekis | 30% |
| Vandenilio chloridas | 40% |
| Vandenilio fluoridas | 40%“. |

23. Išdėstau nurodytų reikalavimų 5 priedo 1 dalies pavadinimą taip:

„**1. Vidutinės paros vertės**“.

24. Išdėstau nurodytų reikalavimų 5 priedo 3 dalį taip:

„**3. Vidutinės vertės, nustatytos mėginiuose, paimtuose per mažiausiai 30 minučių ir daugiausiai 8 valandų laikotarpį**

|  |  |  |
| --- | --- | --- |
| Kadmis ir jo junginiai, išreikšti kadmiu (Cd) | suma  0,05 mg/Nm3 | suma  0,1 mg/Nm3\*\*\*\* |
| Talis ir jo junginiai, išreikšti taliu (Tl) |
| Gyvsidabris ir jo junginiai, išreikšti gyvsidabriu (Hg) | 0,05 mg/Nm3 | 0,1 mg/Nm3\*\*\*\* |
| Stibis ir jo junginiai, išreikšti stibiu (Sb) | suma 0,5 mg/Nm3 | suma 1 mg/Nm3\*\*\*\* |
| Arsenas ir jo junginiai, išreikšti arsenu (As) |
| Švinas ir jo junginiai, išreikšti švinu (Pb) |
| Chromas ir jo junginiai, išreikšti chromu (Cr) |
| Kobaltas ir jo junginiai, išreikšti kobaltu (Co) |
| Varis ir jo junginiai, išreikšti variu (Cu) |
| Manganas ir jo junginiai, išreikšti manganu (Mn) |
| Nikelis ir jo junginiai, išreikšti nikeliu (Ni) |
| Vanadis ir jo junginiai, išreikšti vanadžiu (V) |

\*\*\*\* Iki 2007 m. sausio 1 d. šios vidutinės vertės taikomos esamiems įrenginiams, deginantiems tik pavojingas atliekas, kuriems leidimas buvo išduotas iki 1996 m. gruodžio 31 d.

Šios vidutinės vertės taip pat taikomos atitinkamų sunkiųjų metalų ir jų junginių dujoms ir garams.“.

25. Išdėstau nurodytų reikalavimų 5 priedo 5 dalies 5.1.1 punktą taip:

„5.1.1. 50 mg/Nm3 – vidutinė paros vertė;“.

APLINKOS MINISTRAS ARŪNAS KUNDROTAS